கேள்வி: திமிலை குறித்து விரிவாக சொல்லுங்கள்.
பதில்: File:Thimila pic.jpg திமிலை (''Timila'') என்பது தமிழ் இசைக்கருவிகள் ஒன்றாகும். இது மரத்தினால் செய்யப்பட்டு தோலினால் கட்டப்பட்ட தோற்கருவியாகும். இது பாணி எனவும் அழைக்கப்படுகிறது. மணற்கடிகார வடிவில் இருக்கும் திமிலை இசைக்கருவியானது கேரளா மற்றும் தென்னிந்தியக் கோவில்களில் இசைக்கப்படுகிறது. நன்கு செப்பம் செய்யப்பட்ட பலா மரத்தில் செய்யப்பட்டு கன்றின் தோலால் (குறிப்பாக 1-2 ஆண்டேயான கன்றின் தோல்) மூடப்பட்ட இருமுக முழவுக்கருவிகளுள் ஒன்று. இக்கருவி பஞ்சவாத்தியம் எனப்படும் கருவிகளுள் ஒன்றாகக் கேரள மாநிலக் கோவில்களில் இசைக்கப்படுகிறது.
கேள்வி: திமிலை - வரலாறு பற்றி விளக்கவும்.
பதில்: திமிலைத் தமிழரின் பழமையான இசைக் கருவி ஆகும். இது பழந்தமிழகத்தில் பரவலாகப் பயன்பாட்டில் இருந்துள்ளது. சிலப்பதிகாரம் அரங்கேற்றுக் காதையில் ''தாழ்குரல் தண்ணுமை'' என்பதற்குப் பொருள் கூறும்போது திமிலை உள்ளிட்ட 31 இசைக் கருவிகளின் பெயர்களை அடியார்க்கு நல்லார் குறிப்பிடுகிறார். பெரிய புராணம் திமிலைப் பற்றிக் குறிப்பிடப்படுகிறது. அருணகிரிநாதர் தன் திருப்புகழ் (அருணகிரிநாதர்) பல இடங்களில் திமிலைக் குறித்துக் குறிப்பிட்டுள்ளார். தமிழ்நாட்டுக் கோயிற் சிற்பங்களில் திமிலை வாசிக்கும் சிற்பங்கள் பல உள்ளன.